Свободна практика

Bulgarian Digital Week Plovdiv 2019
2019-09-23 09:30 - 2019-09-26 14:00 (Europe/Helsinki) | Конгресен център, Международен панаир, бул. "Цар Борис III Обединител" 37, Пловдив
Седмицата на дигиталните технологии в България е част от Есенния технически панаир в Пловдив. Събитието ще се излъчва на живо, онлайн. Програмата включва повече от 30 тематични конференции, мастър класове и събития с близо 200 лектори. Основните теми са:

трансформации в бизнеса,
дигитален маркетинг,
блокчейн,
логистика,
онлайн комуникации,
цифровизацията в търговията на дребно,
дигиталното бъдеще и хуманния облик на иновациите.

За кого е предназначено събитието

За фрийлансъри в онлайн търговията, комуникации и бизнес

Лектори

Стойне Василев, Георги Ненов, Христо Христов, Никола Минков и др.

Запознайте се с пълната програма на събитието.
Участието във всяка една от конференциите е безплатно след предварителна регистрация до 10 септември. Регистрацията не запазва място в залата.

Резервация на седящо място на конференцията – 30 лв. без ДДС до 10 септември.
След 10 септември стойността на билета е 50 лв. без ДДС за конференцията, при наличие на свободни места.

Онлайн конференция „Бизнес растеж: как да развиете своя бизнес с работещи стратегии“
2019-10-04 08:00 - 2019-10-11 22:00 | online
В продължение на една работна седмица петима преприемачи и специалисти в различни бизнес области ще споделят съвети и стратегии, от които да изградите вашите идеи и подходи за повече клиенти и приходи в бизнеса. Темите включват позициониране на пазара, ценообразуване, имейл маркетинг, ФБ реклами, B2B процеси за продажби. Всеки ден ще бъде показвано по едно интервю.
За кого е предназначено събитието

За бъдещи и настоящи предприемачи, фрийлансъри

Лектори

Александър Николов, Стойне Василев, Иван Цукев, Стилиян Запорожанов, Георги Държанлиев и Лазар Радков. Темите на разговорите с тях четете на сайта на събитието.

Вход безплатен, с предварителна регистрация.

Курс „Content marketing“
2019-10-29 19:00 - 2019-11-15 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Искаш ли да започнеш да изграждаш съдържание, което да привлича правилната аудитория? А наясно ли си как да я подтикнеш да се връща отново и отново към уеб сайта ти? Курсът „Content marketing” ще отговори на тези и на много други въпроси.
Продължителността му е 3 седмици. След приключването му ще можеш да:

разграничаваш различните типове текстове;
планираш и създаваш успешни маркетинг стратегии;
създаваш лендинг страници, които постигат своята цел.

В края на обучението полагаш изпит. Ако оценката от него е достатъчно висока, получаваш сертификат.
Можеш да избереш между присъствена и онлайн форма.

За кого е предназначено събитието

За начинаещи копирайтъри, блогъри, маркетолози, фрийлансъри и предриемачи, които се стремят да изградят лоялна аудитория.

Лектор

Василена Вълчанова е маркетинг консултант с над 10-годишен опит в изграждането на маркетинг стратегии. Тя поддържа и личен блог за дигитални стратегии и онлайн маркетинг.

Входът е платен, с предварителна регистрация.
Цената се определя в зависимост от формата на обучение:

присъствена – 190 лв.;
онлайн – 170 лв.

Обучение „Google Ads Маркетинг“
2020-01-06 19:30 - 2020-01-26 20:30
Посети курса, ако искаш да разбереш повече за създаването и управлението на рекламни кампании в Google.
Ще научиш:

как да подбираш ключови думи в AdWords;
как да създаваш рекламни кампании и да подбираш правилните инструменти за тях;
какви са спецификите при таргетирането в Google и др.

Разгледай програмата, за да разбереш с какво още може да ти е полезно обучението.
Курсът е разделен на две нива. Първото е онлайн, а второто – присъствено. Ориентацията му е изцяло практическа – можеш да приложиш наученото веднага.
За кого е подходящо събитието

За начинаещи маркетолози.

Лектор

Ивелина Ансарова е специалист и лектор в сферата на дигиталния маркетинг. Част от екипа на агенция „Accella Digital“.

Входът е платен, с предварителна регистрация.

Онлайн разговор на тема „Нови дигитални професии: живот на път, работа в раницата“
2020-03-20 19:00 - 21:00
Ако си специалист на свободна практика, сигурно ще ти е интересно да чуеш историята на Милена Александрова. Тя ще ти разкаже как успешно съчетава работата като фрийлансър с пътуването.
Милена създава съдържание за сайтове. Установила се е във Франция, но посещава и най-отдалечените кътчета на света. Този начин на живот ѝ носи удовлетворение. Ако пътешествията са твоята страст и искаш да избягаш от стандартното работно време, гледай събитието онлайн. То ще се проведе в празната зала на „Клуба на пътешественика“, ще бъде заснето и качено на платформа. За да получиш известие при публикуването му, заяви присъствието си.
Милена споделя:

защо и как е започнала да работи за себе си;
как намира своите клиенти.

По време на събитието тя ти дава повече информация относно данъците, осигуровките, визите и работата от различни часови зони.
Разказва ти какви са трудните моменти на един фрийлансър-пътешественик и как се справя с тях.

За кого е подходящо събитието

За бъдещи и настоящи фрийлансъри, както и за всички, които искат да съчетават успешно работата с пътуванията.

Входът е свободен.

Онлайн събитие „Да хакнем кризата“
2020-03-27 18:00 - 2020-03-29 18:00
Вече повече от седмица си затворен у дома. Надяваш се епидемията да отмине по-скоро и животът да се върне към нормалния си ритъм. Дотогава обаче не си съвсем без ход.
Ако имаш интересна идея, която може да помогне на всички нас в борбата с коронавируса, включи се в онлайн събитието „Да хакнем кризата“.
Дори и да нямаш такава, но мислиш, че си добър в своята област и вярваш, че познанията ти могат да са полезни, заяви участие. Така ти не само можеш да дадеш своя принос за обществото, но и да спечелиш парична награда.
Какво се изисква да от теб?
Работиш в малък екип (2-6 души). Ти и отборът ти споделяте своята иновативна идея, която можете да реализирате практически. Тя трябва да е насочена към:

спасяването на животи;
спасяването на общности и групи от хора;
спасяването на бизнеси.

Имаш 48 часа. Хакатонът започва в петък в 20.00 часа и завършва в неделя в 12.00 часа. През това време получаваш съдействие и от менторите в проекта. Разгледай програмата на събитието, за да видиш как ще протече уикендът ти, ако решиш да участваш.
В края на състезанието най-добрите проекти си разделят наградния фонд от 15 000 лв. Отборите получават и непарични награди, които ще подпомогнат реализирането на проектите.
За кого е подходящо събитието

За всички, които имат идеи относно борбата с коронавируса.

Събитието е безплатно, с предварителна регистрация.

Онлайн обучение „Facebook реклама за НЕспециалисти“
2020-03-27 19:00 - 21:00
Имаш малък бизнес и се налага да се справяш сам с пускането на Фейсбук рекламата за него. Възползвай се от това онлайн обучение, за да научиш кои са най-често допусканите грешки при рекламата в социалната мрежа и как още сега да оптимизираш своята кампания.
Ще разбереш и как да:

създаваш въздействащи текстове;
определяш целевата си аудитория;
подбираш най-подходящия тип кампания за своя бизнес;
анализираш резултатите.

Ако имаш въпроси след всичко научено, можеш да ги зададеш на лектора.
За кого е подходящо събитието

За собственици на бизнес, фрийлансъри и начинаещи маркетолози.

Лектор

Петя Владимирова е собственик на дигитална агенция toomuchinfo.bg. Има над 10 години опит в управление на рекламните кампании във Фейсбук.

Събитието е без такса за участие и се провежда онлайн. Нужна е предварителна регистрация.

Безплатна консултация с дизайнер, онлайн
2020-04-01 - 2020-04-30
Всяка първа сряда на месеца в блога „Свободна практика“ можеш да се консултираш с дизайнера Любомира Попова по дизайнерски въпроси, свързани с твоя блог, сайт, фирмена идентичност, рекламни материали.
Задаваш ѝ въпроса в коментарите под статията „Как и защо да съставите бриф, ако правите сайта си сами“ и тя ти отговаря. За месец април няма ограничение на броя въпроси. Когато и да я попиташ, Люба ще е на линия, за да ти помогне.

Коя е Любомира Попова и какъв е нейният професионален опит
Тя е уеб дизайнер на свободна практика и художник-сюрреалист с артистичен псевдоним Fineluart. Специализирала се е в изработката на WordPress сайтове и визии за уеб. Занимава се с дизайн повече от 17 години. Работила е за доста рекламни фирми и агенции. Създавала е визии за почти всички рекламни среди – външна, печатна, уеб, digital, TV. Работи основно с малки бизнеси в сферата на услугите, макар през годините да е правила реклами за представители на почти всички сфери.
Професионалните ѝ интереси включват и дигитален маркетинг, графичен дизайн, социални медии. Това ѝ дава възможност да вижда уеб сайтовете не само като дизайн, а като част от визуалната комуникация между бранда и потребителя.
Консултацията е безплатна. Възползвай се и сподели възможността с приятели, колеги, партньори.

Онлайн обучение „Стъпка напред: уъркшоп за развиване на личен бранд“
2020-04-04 10:00 - 2020-04-05 17:30
Искаш да развиеш своя личен бранд? Знаеш ли откъде да започнеш? Ако не си изяснил за себе си каква е следващата крачка, която трябва да предприемеш, това обучение ще ти помогне да го направиш.
Събитието се провежда онлайн – под формата на 3 уебинара и индивидуална консултация. Включи се в него, за да разбереш:

къде се намираш в момента и какво да промениш, за да постигнеш целите си;
каква е твоята отличителна черта и как да я превърнеш в полза;
как да определиш аудиторията си;
как да представиш себе си и услугите си.

Гост-лекторът Силвина Фурнаджиева споделя с теб своите съвети.
Уъркшопът ти помага да си изясниш кои са клиентите ти, как да достигнеш до тях и как да им бъдеш максимално полезен със знанията и опита, които имаш.
По време на обучението получаваш не само полезна информация, но и взимаш участие в дискусии и практически упражнения.

За кого е подходящо събитието

За хората, които са наясно, че искат да развиват личен бранд, но не знаят как да го направят.

Лектори

Лили Георгиева помага на хората да открият с какво искат да се занимават и да променят дейността си. Учи ги как да развиват успешно личния си бранд. Автор е на книгата за кариерна промяна „От любов към себе си“ и създател на методологията за кариерна промяна „Устрем“.
Силвина Фурнаджиева е основател на „Супер продуктивност“. Тя помага на стартиращи бизнеси да развият своите проекти и на утвърдени компании да повишат ефективността си.

Входът е платен, с предварителна регистрация.

Ако заплатиш до 27 март, цената е 189 лв. От 28 март до 03 април – 209 лв.

Практически съвети за кариерно развитие - онлайн обучение
2020-04-07 19:30 - 20:30
В началото на своята кариера си. Поставяш си цели, преследваш ги. Може би имаш нужда от дългосрочен и последователен план за твоя професионален път? Ако е така, вземи участие в онлайн обучението.
По време на събитието разбираш кои са най-често срещаните грешки при кариерното планиране. Лекторът споделя с теб своя опит и ти дава конкретни насоки как да начертаеш ясен план за твоето професионално израстване.
За кого е подходящо събитието

За всички, които искат да изградят ефективен кариерен план.

Лектор

Марин Димитров е част от „Uber Engineering“. Марин и екипът му отговарят за обработката на финансова информация и документи за над 100 милиона потребителя в целия свят.

Събитието е безплатно, с предварителна регистрация.

Начално обучение по предприемачество
2020-04-08 13:30 - 15:30
Имаш интерсна бизнес идея, но все не ти остава време да я обмислиш в детайли? По време на пандемията вероятно имаш тази възможност. Направи и следващата крачка, запиши се за онлайн обучението, организирано от фондация „Каузи“.
От уебинара научаваш повече за:

различните предприемачески подходи;
видовете предприемачи;
митовете относно започването на свой бизнес;
генерирането на идеи.

За кого е подходящо събитието

За всички, които имат бизнес идеи, но не знаят откъде да започнат осъществяването им.

Входът е безплатен, с предварителна регистрация.

Обучението се провежда в платформа „ZOOM“. Ако заявиш участие, организаторите ти изпращат линк за вход.

Бизнесът споделя своите затруднения по време на епидемия
2020-04-08 15:00 - 16:00
Ако си представител на организация или имаш собствен бизнес и си в затруднено положение, включи се в онлайн събитието, организирано от „Враца софтуер общество“. Основната му цел е да разбере какви точно са трудностите пред различните бизнеси и организации в момента и как могат те да си помогнат взаимно.
Основните въпроси, които участниците ще обсъждат, са:

какви са нуждите на организациите в момента;
как може да им се помогне;
как технологиите са от полза.

За да вземеш участие, ти е нужно:

добра интернет връзка;
микрофон и слушалки;
профил в Google.

Ако имаш въпроси, свържи се с „Враца софтуер общество“.
За кого е подходящо събитието

За представители на организации и бизнеси.

Входът е безплатен, с предварителна регистрация. Платформата, посредством която се провежда събитието, е Hangauts на Google.

Онлайн обучение „Първи стъпки с професионалната мрежа LinkedIn“
2020-04-09 19:00 - 21:00
Използваш ли LinkedIn? Ако все още нямаш регистрация в тази социална мрежа, направи си и се запиши за обучението. Платформата може да ти бъде много полезна в търсенето на кадри или на клиенти, стига да знаеш как да я използваш.
По време на обучението разбираш как да:

оптимизираш личния си профил;
създадеш и управляваш фирмена страница.

От лектора научаваш и какви са платените функционалности, и как ще са ти от полза.
За кого е подходящо събитието

За всеки, който има нужда от въвеждане в работата с професионалната мрежа LinkedIn.

Лектор

Александър Кръстев е експерт по дигитален маркетинг, основател на дигитална агенция „BookMark“ и на сайта „Аз чета“. Води семинари за работата с професионалната мрежа.

Входът е безплатен, с предварителна регистрация.

Обучение „Building Digital Branding“
2020-04-14 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Изграждането на личен бранд е труден процес. Ако си в самото му начало, събитието ще ти е от полза. Курсът е съставен от три основни части:

Бранд идентичност.
Развитие на бранда.
Ролята на дигиталните канали.

От Жюстин Томс разбираш:

какви са принципите за изграждане на бранд;
каква е разликата между традиционната и дигиталната среда, когато развиваш бранд.

В края на курса полагаш изпит. Ако резултатът е достатъчно добър, получаваш и сертификат.
Можеш да се обучаваш в присъствена или онлайн форма.
За кого е подходящо събитието

За начинаещи маркетолози и собственици на бизнес.

Лектор
Жюстин Томс е създател на дигитална агенция „Ей Би Си Дизайн енд Комюникейшън“. Занимава се с дигитален маркетинг вече над 20 години, автор е и на редици книги, посветени на темата. Създател е на медийна група „Аз медиа“ – Az-jenata.bg и Az-deteto.bg.
Обучението е без такса, с предварителна регистрация.
Изпитът се заплаща. Цена за записване:

до 23.04. – 100 лв.
до 30.04. – 200 лв.

Онлайн обучение „Професия дизайнер“
2020-04-17 18:00 - 19:00
Ако желанието ти е да станеш дизайнер, но все още имаш много въпроси относно дейността и перспективите пред себе си, запиши се за обучението. Александра Илиева, графичен дизайнер, ти разказва за пътя, който те очаква.
От нея разбираш:

какви умения са ти необходими;
пред какви предизвикателствата ще се изправиш;
какво ще ти вземе и какво ще ти даде професията.

За кого е подходящо обучението

За всички, които имат желание да се развиват в сферата на графичния дизайн.

Лектор

Александра Илиева е графичен дизайнер с дългогодишен опит и ръководител „Компютърна графика и дизайн“ в IT Step Sofia.

Входът е безплатен, с предварителна регистрация.

Онлайн обучение с Анна Цолова „Комуникация по време на кризa“
2020-04-22 08:30 - 10:00
Ако развиваш свой бизнес, но се затрудняваш да общуваш с екипа си и да го мотивираш в създалата се ситуация на пандемия, събитието е за теб. Заедно с лектора Анна Цолова ще обсъдите проблемите в комуникацията по време на криза, ролята на журналистиката в подобни моменти, развитието на дистанционната работа.
Ще научиш

как да структурираш правилно посланията си към служителите;
защо е важна адекватната информация по време на криза.

За кого е подходящо събитието

За ръководители и собственици на бизнес, които искат да комуникират по-ефективно със своите екипи.

Лектор

Анна Цолова е журналист с 20 годишен стаж. През 2018 г. създава проекта „Говори, за да те видят“. Целта ѝ е да помогне на хората да развият умението да говорят въздействащо.

Събитието е безплатно, с предварителна регистрация.

Онлайн обучение „Работа от разстояние – дистанционна работа и HOME OFFICE“
2020-04-24 10:00 - 13:00
Независимо дали си служител и ти се налага да работиш от вкъщи по време на пандемията, или си работодател и трябва да осигуриш условия за дистанционна работа, събитието ще ти е полезно. Особено, ако все още имаш въпроси относно правата и задълженията на всяка от двете страни.
Какви теми ще се дискутират?

Задължения на служителя и на работодателя.
Трудов договор и дистанционна работа.
Работно време и др.

За кого е подходящо събитието

За собственици на бизнес и служители, на които им се налага да работят от разстояние.

Събитието е платено, с предварителна регистрация.

Онлайн семинар „Изграждане на успешен онлайн магазин с WooCommerce“
2020-04-27 19:00 - 21:00
В условията на пандемия много хора виждат онлайн магазина като единственото спасение за своя бизнес. Ако и ти се опитваш да достигаш до по-голяма част от клиентите си, вероятно си се замислял за тази алтернатива. Научи повече за нея на 27.04. Запиши се за безплатния семинар, организиран от SoftUni Digital.
По време на обучението разбираш:

защо да използваш WooCommerce за своя магазин;
с какво темата „Divi“ е по-различна от останалите и за кои видове магазини е подходяща;
кои инструменти ти помагат в изграждането на онлайн магазина;
как да създадеш целева страница с WooCommerce.

За кого е подходящо събитието

За собственици на малък бизнес, които искат да достигат по-лесно до своите клиенти.

Лектор

Александър Лейков е дизайнер, SEO оптимизатор и основател на „Алейков Студио“. Той има опит в цялостното изграждане на уеб проекти – създаване на дизайн, реализиране, поддръжка.

Входът е свободен, с предварителна регистрация.

Уебинар по имейл маркетинг
2020-04-29 13:00 - 14:00
Имейл маркетингът е основен инструмент в дигиталната комуникация на всеки бизнес. Ако мислиш, че има какво още да научиш за него, запиши се за обучението. Разбери как да изграждаш ефективни имейл кампании от пионер в сферата на маркетинга – Жюстин Томс.
По време на уебинара научаваш:

как да планираш и провеждаш кампаниите;
кои са добрите практики, повишаващи резултатите.

За кого е подходящо събитието

За маркетинг експерти, специалисти в сферата на комуникациите и рекламата.

Лектор

Жюстин Томс се занимава с онлайн медии и маркетинг вече над 20 години. Създател е и на агенцията „Ей Би Си Дизайн енд Комюникейшън“ както и на медийна група „Аз медиа“.

Входът е свободен, с предварителна регистрация.

Онлайн дискусия „THE BIG CHANGE: Covid-19 и климатичната криза”
2020-04-29 18:00 - 19:30
Коронавирусът и наложените заради него мерки засягат всеки един от нас, но последствията от ограничаването на нашите действия имат и положително влияние – върху природата. Вероятно знаеш, че замърсяването на въздуха в световен мащаб е намаляло значително през последния месец.
Епидемията ще отмине и светът може би ще се върне бързо към обичайния си ритъм. Въпросът е дали можем да пренесем положителното от настоящата ситуация в бъдещето. Можем ли да бъдем активни в борбата с климатичните промени така, както сме активни в борбата с коронавируса?
Ако темата не ти е безразлична, включи се в дискусията. По време на събитието ще се обсъждат следните въпроси:

как да използваме технологиите по-ефективно, за да живеем в баланс с природата;
какво от настоящата ситуация може да ни помогне в борбата с климатичните промени;
как да мотивираме обществото така, че то да насочи усилията си и в опазване на околната среда.

За кого е подходящо събитието

За всички, които се интересуват от промяната в климата.

Лектори

Доц.д-р Хюсеин Йеменджиев – преподавател в Бургаския университет. Основател е на стартъпа „Енова H2O“. Целта на компанията е да създаде система за следене качеството на водите.
Любомила Йорданова е основател на берлински стартъп („Plan A“), чиято цел да прогнозира къде климатичните промени ще са по-осезаеми. Фирмата разработва и софтуер, посредством който компании могат да следят произвежданото от тях количество въглеродни емисии.
Веселина Кавъркова е изпълнителен директор на WWF в България. Работи в организацията от 2002 година насам.

Входът е свободен, с предварителна регистрация.

Онлайн маратон "Как да живея градивно с тийнейджър"
2020-05-04 - 2020-06-28
Откакто детето ти е влязло в пубертета, отношенията ви са напрегнати – карате се повече отколкото си говорите, все по-рядко се смеете заедно, очите му са забити в телефона и рядко срещат погледа ти. Ти се чудиш къде си сбъркала, тревожиш се за него, а то само пуфти и гледа да се скатае. А сега, като ви се налага да прекарвате цялото си време заедно у дома, отношенията ви съвсем се скапват.
Спри да се обвиняваш и промени тактиката, това е най-хубавото, което можеш да направиш и за двама ви. Включи се в онлайн маратон, който ще ти помогне да развиеш 8 ключови умения за пълноценно общуване с тийнейджър.
Маратонът е изключително с практическа насоченост. Всяка седмица развиваш по 1 ново умение:

Умението да превключваш от проблем към решение.
Способността да поддържаш доверие.
Знанието кога да водиш, кога да следваш детето си.
Навикът да се грижиш за себе си и да знаеш как да го направиш.
Способността да слушаш със сърцето.
Умението да питаш така, че да получиш отговор, различен от ДА/НЕ.
Умението да се справиш в ситуации, които изглеждат извън контрол.
Знанието и усетът как да подкрепиш тийнейджъра да изгради умения за бъдещето.

Лектор

Калбие Ходжева –Супер Мама, сертифициран коуч от Ериксън Колидж Канада, майка на 23 годишна дъщеря и професионалист, който вече 10 години помага на родителите да изградят здрава, пълноценна връзка със своите деца-тийнейджъри.

За кого е предназначено събитието

За всеки родител на тийнейджър, който се чувства неудовлетворен и се терзае, че губи връзка с детето си и че то отхвърля всеки негов опит за сближаване.

Научи повече за „Маратон за родители“, който започва на 04. 05. 2020.

Ранно записване, до 22.04.2020 г.: 120 лв.
Цена след 22.04.2020 г.: 160 лв.
Пакет „Участие в маратона + индивидуална консултация“: 240 лв.
За отстъпка от цената за участие на повече от трима родители, пиши ми на: kalbie@supermama.bg

п.с. Знам, че много майки четат блога, затова си позволявам да добавя това събитие.

Онлайн обучение „Copywriting за социални мрежи“
2020-05-05 19:00 - 20:30
Знаеш ли как да общуваш успешно в социалните мрежи? Как да ангажираш последователите си? Ако искаш да се усъвършенстваш в комуникацията с аудиторията си, запиши се за обучението. От него научаваш:

какво ти е нужно, за да създадеш ефективна реклама в социалните мрежи;
как да структурираш текста си;
защо идеите са не по-малко важни от думите.

В края на обучението имаш достатъчно знания, които можеш да приложиш на практика.
За кого е подходящо събитието

За начинаещи копирайтъри и собственици на бизнес.

Лектор

Виктор Минчев е копирайтър на свободна практика и лектор в SoftUni Digital. Работил е както за международни компании, така и за малки фирми.

Събитието е безплатно, с предварителна регистрация.

Онлайн форум „Предпазвате ли достатъчно ефективно данните и активите си от кибератаки?“
2020-05-12 11:00 - 12:30
През последните почти два месеца за много фирми беше наложително да преминат в режим на дистанционна работа. Липсата на предварителна подготовка крие рискове от кибератаки. Ако си собственик на бизнес и мислиш, че ще ти е полезно да имаш повече яснота по темата, запиши се за онлайн форума.
От обучението разбираш как да прилагаш правилата за безопасност чрез облачно базирани технологии и как да съхраняваш и защитаваш важна информация.
Ще научиш как да:

работиш от дистанция ефективно;
повишиш безопасността в организацията;
реагираш при кибератака и др.

За кого е подходящо събитието

За собственици на бизнес и всички, които се искат да знаят как да предпазят данните си.

Лектори

Лекторите са мениджъри и управители на утвърдени технологични фирми.

Входът е свободен, с предварителна регистрация.

Webinar „How to create the best Buyer Personas“
2020-05-12 19:00 - 20:30
Do you know who your buyer persona is? If you don’t know who he is and how to identify him, sign up for the event.
Buyer persona is definition of your perfect client presented in a way that sounds like it’s talking about a specific person. Personas are using in marketing, sales, services and helps to attract the right customers for your business.
The webinar will helps you to understand:

why buyer persona is important;
how to define you persona;
how to developing him.

Who the event is appropriate for

For managers, business owners, freelancers.

The admission is free, with pre-registration.

Онлайн обучение „Личен брандинг: Вдигнете кариерата си на следващо ниво“
2020-05-14 19:00 - 21:00
Изграждането на личен бранд е трудна задача, която изисква постоянство и усилия. Хората ще те възприемат спрямо твоето поведение, ето защо е важно предварително да си отговориш на въпроса какъв образ би искал да изградиш. Ако все още си в началото на своя кариерен път, изгледай записа на онлайн обучението. Ще ти е полезно. От него научаваш как да:

използваш успешно своите силни страни;
осъществиш контакт с медиите и да започнеш да работиш с тях;
изградиш стратегия за социалните мрежи и др.

За кого е подходящо събитието

За всеки, който иска да изгради успешно своя личен бранд.

Лектор

Етиен Янев ръководи маркетинг стратегии в световна технологична компания. Изучавал е дигитален маркетинг в Sheffield University, специализирал е в Cambridge University, HEC Paris и Franklin Covey.

Събитието е без такса, с предварителна регистрация.

Онлайн срещи ProWebSEE vol. 2 – младежки проект за предприемачество
2020-05-17 11:00 - 2020-05-22 15:00
Ако си между 18 и 30 години и виждаш света като място на безкрайни възможности, събитието е точно за теб. То те среща с вдъхновяващи и предприемчиви хора, които ти показват, че всяко занимание може да бъде и доходоносно, стига да положиш необходимите усилия.
В няколко поредни дни се срещаш със специалисти в различни области, от които получаваш информация относно стартирането и управлението на собствен бизнес. Можеш да се запишеш за участие в един или няколко уебинара.

На 17 май научаваш какви са сходствата между създаването на гейминг съдържание и предприемачеството.
На 19 май разбираш повече за стендъп комедията и как можеш да я превърнеш в бизнес.
На 20 май – как да превърнеш фотографията в професия.
На 22 май – какво ти е нужно, за да създадеш гейм студио.

Следи Фейсбук страницата на събитието, за да се информираш за допълненията в програмата.
Запиши се, ако мислиш, че уебинарите ще са ти интересни, дори и да си над 30 години. Необходимо е да имаш камера и микрофон, за да вземеш участие.
За кого е подходящо събитието

За предприемчиви хора, които искат да реализират идеите си.

Лектори
Лектори са младежи, които доказват, че работата може да бъде удоволствие. Сред тях са:

Константин Кънев – професионален геймър.
Дими Деянски – част от групата „Inside Joke Stand-up Comedy“.
Емануил Трейман – създател на Клуб Фото Свят.
Гергана Грънчарова – работи в сферата на game dev-а, част е от екипа на „Incineration Productions“.

Събитието е безплатно, с предварителна регистрация.
Ако имаш въпроси относно организацията, задай ги на Хелиана Велинова – 0988761671.

Уебинар „Дигитализация и автоматизация на маркетинг и продажбени процеси“ - първа част
2020-05-19 15:00 - 16:30
Последните два месеца бяха трудни за много бизнеси. Някои собственици решиха да вложат средства в дигитализация, за да достигнат до повече потенциални клиенти, а други – да съкратят разходите си. Трети – преустановиха дейност. Ако си от онези, които избират да се развиват в онлайн пространството, запиши се за събитието. Вероятно имаш много въпроси. На част от тях ще получиш персонален отговор в края на обучението. Предвидено е време за дискусия.
По време на уебинара разбираш какви са:

процесите на дигитализация на бизнеса;
предизвикателствата на това начинание;
дигиталните тенденции в B2B продажбите и др.

От втората част научаваш повече за автоматизацията на маркетинга и търговските процеси чрез различни инструменти на HubSpot.
За кого е подходящо събитието

За собственици на фирми, които искат да създадат онлайн присъствие.

Лектори

Иван Бондуков – съосновател на „Limacon“. Има дългогодишен опит в клиентските взаимоотношения – намиране на клиенти и създаване на сделки.
Георги Стоянов – сертифициран HubSpot експерт. Изгражда търговски стратегии за чуждестранни и български клиенти.

Входът е свободен, с предварителна регистрация.

Уебинарите се провеждат на 19 май и 16 юни.

Netpeak Talks: 12.5 начина да загубиш пари в Google Ads - онлайн събитие
2020-05-27 19:00 - 20:00
Имаш бизнес и като повечето собственици също използваш Google Ads, за да достгаш до повече потенциални клиенти. Наясно ли си с тънкостите на платформата? Знаеш ли как да я използваш така, че да не губиш парите си?
Ако мислиш, че има още какво да научиш, гледай онлайн обучението „12.5 начина да загубиш пари в Google Ads“.
По време на семинара научаваш:

в какво бизнесите обикновено пропиляват парите си, използвайки платформата;
как да следиш по-добре разхода си;
неправилно използване на Google Ads – какво може да ти струва и др.

За кого е подходящо събитието
За собственици на бизнес и всички, които искат да работят успешно с платформата.
Лектори

Женя Янкова е специалист по дигитален маркетинг. Развива се с сферата от 5 години, а през последните 2 е част от екипа на агенция „Netpeak“.
Наталия Стоянова има богат опит в областта на дигиталния маркетинг, като към момента също е част от екипа на „Netpeak“.

Входът е свободен, с предварителна регистрация.

Как да пишете продаващи текстове за уеб: основни правила
2020-05-27 19:00 - 21:00
Когато решиш да спестиш от копирайтър или когато си наел копирайтър, но не си сигурен текстовете, дето ти ги предлага, стават ли или не – тогава ти е от полза да знаеш основните правила за писане в уеб.
Включи се в онлайн срещата „Как да пишете продаващи текстове за уеб: основни правила“ на фондация E-commerce Success.
Програмата е следната:
1. Три ключови въпроса, на които да отговорите преди да започнете да пишете:
– На кого говорите
– За какво говорите
– Как говорите
2. Начинът на четене определя начина на писане за уеб
3. Какво общо има писането за уеб с умението да водите разговор
4. Кога и как пречи творчеството
5. Кога и как пречи прекомерната любезност
6. Какво задължително трябва да присъства в сайта
7. Кое действа безотказно при създаването на текстове за уеб
В края на лекцията имаш възможност да задаваш въпроси.
Лектор

Лектор съм аз – Иванка Могилска, копирайтър с повече от 14 години опит в създаването на рекламни послания, рекламни концепции и съдържание за уеб.

За кого е предназначена лекцията

собственици на онлайн бизнеси и онлайн магазини;
начинаещи копирайтъри;
фрийлансъри, които искат сами да пишат текстовете за сайта си и да водят комуникацията с клиентите си в социалните мрежи.

Последвай този линк на 27. 05. 2020, от 19 часа и ела да си поговорим за писането на ефективни текстове за уеб.
Последвай иE страницата на фондацията във Фейсбук и прегледай програмата, почти всеки ден през месец май има супер интересни и полезни лекции за собствениците на сайтове и онлайн магазини.

Marketing Hype, vol. 14: Създаване на успешна digital стратегия - онлайн събитие
2020-05-28 19:00 - 20:00
Наясно си как да изградиш своята дигитална маркетинг стратегия, но се съмняваш, че пропускаш детайли. Именно те са твоята спънка по пътя към успеха. И точно на тях ще бъде отделено специално внимание по време на събитието.
Лекторът обсъжда с теб всички важни малки крачки, които трябва да направиш, за да получиш добър резултат. Кои действия са важни и защо – това са водещите въпроси, чиито отговор предстои да научиш.
За кого е подходящо събитието

За собственици на бизнес, маркетинг специалисти и за всеки, който иска да получи повече знания относно дигиталния маркетинг.

Лектор

Стелла Цокева е съдружник в агенция „What If“ и отговаря за създаването на цялостни дигитални стратегии. Занимава се с маркетинг от 14 години, преминавайки от традиционен към дигитален.

Събитието е безплатно, с предварителна регистрация.
